钦定古今图书集成/明伦汇编/官常典/第611卷 > 文齐
## 钦定古今图书集成/明伦汇编/官常典/第611卷 > 文齐

按《梓潼士女志》：“齐字子奇，梓潼人也。孝平帝末，以城
门校尉为犍为属国，迁益州太守。造开稻田，民咸赖
之。公孙述时，拒郡不服，述拘其妻子，许之。公侯招之
不应，乃遣使由交阯贡献河北。述平，世祖嘉之，征拜
镇远将军，封成义侯，南中咸为立祠。”子忳，有令德，为
北海太守。

按《册府元龟》文：“齐，广汉人。王莽末，益州群夷起兵杀
郡守，以齐为太守，造起陂池，开通溉灌，田千馀顷。”